डाकिए डाक के साथ एलईडी बल्ब, ट्यूबलाइट और पंखे भी पहुंचाएंगे घर तक
ऑनलाइन भी मंगवा सकेंगे उत्पाद
योजनाका लाभ लेने के लिए ग्राहक ऑनलाइन भी आर्डर कर सकते हैं। इसके लिए ग्राहकों को http://www.ebazaar.rajasthan.gov.in की वेबसाइट एक्सेस करनी होगी जहां से वे ऑनलाइन आर्डर कर पाएंगे। ये ऑर्डर जिले के संबंधित प्रधान डाकघर स्थित ई-मित्र कियोस्क पर प्रदर्शित होंगे। संबंधित प्रधान डाकघर उसे स्पीड पोस्ट से भेजेगा। ऑर्डर प्लेस करने वाले के रजिस्टर्ड मोबाइल नंबर पर एक ओटीपी प्राप्त होगा। जिसे सामान की डिलीवरी के समय पोस्टमैन को बताना होगा।
भास्कर संवाददाता | पाली
डाकविभाग समय के साथ कदम से कदम मिला कर चलता दिखाई दे रहा है। विभाग में अहम भूमिका निभाने वाले डाकिए साइकिल पर थैला लिए एक घर से दूसरे के घर चिट्ठी मनीआर्डर पहुंचाते थे। अब उजाला योजना के तहत डाकियों की साइकिल गाड़ियों पर डाक के साथ साथ इलेक्ट्रॉनिक सामान का पार्सल भी दिखाई देगा। योजना के तहत ग्राहक आधार कार्ड बिजली बिल की फोटो कॉपी दिखा कर प्रधान डाकघर से कंपनी के एलईडी, पंखे ट्यूबलाइट बाजार से कम कीमत में प्राप्त कर सकते हैं। यदि कोई ग्राहक इन उत्पादों को घर बैठे मंगाना चाहे तो वह ऑनलाइन भी आर्डर कर सकता है। जानकारी के अनुसार डाक विभाग में नई शुरू हुई उजाला योजना के तहत ग्राहक जिले के प्रधान डाक घर के ई- मित्र कियोस्क से एलईडी, पंखे ट्यूबलाइट ऑनलाइन ऑफलाइन दोनों तरह से खरीद सकते हैं। भारत सरकार की “उजाला” योजना को लेकर डाक विभाग द्वारा राजकॉम इन्फो सर्विसेस लिमिटेड और ऊर्जा दक्षता सेवा लिमिटेड के साथ एमओयू हुआ है। जिसके तहत राजस्थान के पश्चिम क्षेत्र के 13 जिलो के 19 प्रधान डाक घरों के ईमित्र कियोस्क पर एलईडी बल्ब, ट्यूब लाईट एवं पंखे बाजार दरों से बेहद कम दाम पर उपलब्ध कराए जाएंगे।
सभीउत्पाद में मिलेगी दो साल की वारंटी : योजनाके तहत की गई ग्राहकों को ट्यूबलाइट एलईडी बल्ब पर दो साल की रिप्लेसमेंट वारंटी दी जाएगी। ट्यूबलाइट से उपभोक्ताओं की 63 फीसदी बिजली बचेगी, जिससे सालभर में 220 रुपए तक की बचत होगी। पंखे में भी दो साल की वारंटी सर्विस पीरियड है और इसे चलाने पर 38 फीसदी बचत होगी, सालाना 315 रुपए की बचत होगी। लेकिन बल्ब की तीन साल चलने की सर्विस वारंटी दी गई है। इसमें सबसे ज्यादा 85 प्रतिशत तक की बिजली बचाने का दावा किया जा रहा है।
विभागजल्द ही एसी भी करवाएगा उपलब्ध
डाकविभाग इस योजना को आने वाले दिनों में बड़े पैमाने पर ले जाने की योजना तैयार कर रही है। योजना के तहत विभाग भविष्य में लोगों को एयर कंडीशनर भी उपलब्ध करवाएगा। डाकघरों में उजाला योजना में फिलिप्स सूर्या के 9 वाट के एलईडी बल्ब 65 रुपए, 20 वाट की एलईडी ट्यूबलाइट महज 230 रुपए में तथा 50 वाट के 48 इंच ब्लेड वाले ओरिएंट पीएसपीओ पंखे 1150 रुपए में बिक्री किए जाएंगे।
^ग्राहकप्रधान डाकघर में जाकर ई-मित्र कियोस्क से सीधे ही एलईडी बल्ब, ट्यूब लाईट एवं पंखे खरीद सकते हैं। इसके लिए ग्राहक को बिजली बिल एवं आधार कार्ड की फोटो कॉपी साथ लानी होगी। ये देखने के बाद उन्हें इलेक्ट्रिक उत्पाद दिए जाएंगे। -संग्राम भंसाली, सहायक अधीक्षक, मुख्यालय डाकघर पाली
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva